CELEX: 62014CN0108
Language: et
Date: 2014-03-06 00:00:00
Title: Kohtuasi C-108/14: Eelotsusetaotlus, mille on esitanud Bundesfinanzhof (Saksamaa) 6. märtsil 2014  – Beteiligungsgesellschaft Larentia + Minerva mbH & Co. KG versus Finanzamt Nordenham

26.5.2014   
            
            
               ET
            
            
               Euroopa Liidu Teataja
            
            
               C 159/12
            
         Eelotsusetaotlus, mille on esitanud Bundesfinanzhof (Saksamaa) 6. märtsil 2014 – Beteiligungsgesellschaft Larentia + Minerva mbH & Co. KG versus Finanzamt Nordenham
   (Kohtuasi C-108/14)
   2014/C 159/16
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonkaebuse esitaja: Beteiligungsgesellschaft Larentia + Minerva mbH & Co. KG
   
      Vastustaja: Finanzamt Nordenham
   
      Eelotsuse küsimused
   
   
               1.
            
            
               Millise arvutusmeetodi järgi peab valdusettevõtja välja arvutama teenustelt, mille ta ostis sisse tütarettevõtjates osaluste omandamise eesmärgil kapitali kaasamiseks, tasutud käibemaksu selle osa, mille võib sisendkäibemaksuna maha arvata, kui valdusettevõtja osutab tütarettevõtjatele hiljem mitmesuguseid maksustatavaid teenuseid (nagu oli kavas algusest peale)?
            
         
               2.
            
            
               Kas nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta (1) artikli 4 lõike 4 teises lõigus sisalduva sättega, mille kohaselt saab mitut isikut käsitada ühe maksukohustuslasena, on vastuolus siseriiklikud õigusnormid, mille kohaselt saab (esiteks) mõne muu maksukohustuslase (kes on käibemaksugrupi moodustamise seisukohast ühendav ettevõtja; Organträger) ettevõttega siduda ainult juriidilise isiku, mitte aga isikuühingu, ja mis (teiseks) eeldab, et kõnealune juriidiline isik on rahaliselt, majanduslikult ja organisatsiooniliselt (hierarhilise suhte tähenduses) „ühendava ettevõtja ettevõttega seotud”?
            
         
               3.
            
            
               Kas juhul, kui eelmisele küsimusele vastatakse jaatavalt, saab maksukohustuslane vahetult tugineda nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta artikli 4 lõike 4 teisele lõigule?
            
         
      (1)  ELT L 145, lk 1; ELT eriväljaanne 09/01, lk 23.